بلخ نن پنجشنبه د ذو القعدې د میاشتې پر ۲۱مه د افغانی سرې میاشتې له لوری د شمال زون په کچه په بلخ ولایت کې د روانی ناروغانو د ساتنې او درملنې له مرکز څخه ۲۴ تنه روانی ناروغان له درې میاشتنۍ درملنې وروسته روغ او خپلو کورونو ته ستانه شول. بغلان د افغانی سرې میاشتې له لوری نن پنجشنبه د ذو القعدې د میاشتې پر ۲۱مه د بغلان ولایت په بُرکې ولسوالۍ کې له ۲۰۰ سېلاب ځپلو کورنیو سره د امام ابو یوسف مدرسې په مالی ملاتړ د ۹ قلمه خوراکی او غیر خوراکی توکو مرسته ترسره شوه، چې هرې کورنۍ ته ۵۰ کیلو اوړه، ۷ کیلو وریژې، ۷ کیلو کچالو، ۱ لیټر غوړی، نیمه کیلو شین چای، نیمه کیلو مکرونی، نیمه کیلو مالګه، ۱ قوتی روب او ۱ بوتل شامپو ورکړل شوه. همدا راز پر یادو ۲۰۰ کورنیو د قطر هېواد په همکارۍ ۴۰۰ کارتنه خُرما هم ووېشل شوه، چې هرې کورنۍ ته ۲ کارتنه خُرما ورکړل شوه. هرات نن پنجشنبه د ذو القعدې د میاشتې پر ۲۱مه د افغانی سرې میاشتې له لوری د هرات ولایت د ګذره ولسوالۍ په مختلفو کلیو کې له ۸۷۲ زلزله ځپلو کورنیو سره د مختلف النوعه غیر خوراکی توکو مرسته ترسره شوه، چې جمپرونه، د ښځو، ماشومانو او نارینه وو بوټونه، جاکټونه، څادرونه، کمپلې، جرابې، خولۍ، دستکشې او د روغتیا ساتنې بستې په کې شاملې وې. فراه نن پنجشنبه د ذو القعدې د میاشتې پر ۲۱مه د افغانی سرې میاشتې له لوری د فراه ولایت په بکواه ولسوالۍ کې د سختو ورښتونو له امله له ۴۰۰ سېلاب ځپلو کورنیو سره په ټولیزه توګه ۴،۴۰۰،۰۰۰ افغانۍ نغدی مرسته ترسره شوه، چې هرې کورنۍ ته ۱۱،۰۰۰ افغانۍ ورکړل شوې. زابل د افغانی سرې میاشتې له لوری نن پنجشنبه د ذو القعدې د میاشتې پر ۲۱مه له ۲۵۰ سېلاب ځپلو کورنیو سره د زابل ولایت په اټغر ولسوالۍ کې او له ۲۵۰ سېلاب ځپلو کورنیو سره د کنړ ولایت په مرکز اسعد آباد او یو شمېر ولسوالیو کې د مختلف النوعه غیر خوراکی توکو مرسته ترسره شوه، چې ترپالونه، کمپلې، د پخلنځی توکی، پلاستیکی سطلونه، د اوبو تشتونه، د خوړو کاسې، د اوبو بوشکې او د روغتیا ساتنې بستې په کې شاملې وې. لغمان نن پنجشنبه د ذو القعدې د میاشتې پر ۲۱مه د افغانی سرې میاشتې له لوری د لغمان ولایت د مرکز مهترلام په ګډون په علیشنګ او علینګار ولسوالیو کې د وروستیو ورښتونو له امله له ۲۵۰ سېلاب ځپلو کورنیو سره د ۵ قلمه غیر خوراکی توکو مرسته ترسره شوه، چې هرې کورنۍ ته ۷ کمپلې، دوه ترپالونه، ۱ د پخلنځی سیټ، ۲ د اوبو بوشکې او یوه د روغتیا ساتنې بسته ورکړل شوه. پروان د افغانی سرې میاشتې له لوری نن پنجشنبه د ذو القعدې د میاشتې پر ۲۱مه د پروان ولایت د مرکز په ګډون د بګرام، سید خېل او جبل السراج په ولسوالیو کې له ۲۵۰ سېلاب ځپلو کورنیو سره په ټولیز ډول ۲،۷۵۰،۰۰۰ افغانۍ نغدی مرسته ترسره شوه، چې هرې کورنۍ ته ۱۱،۰۰۰ افغانۍ ورکړل شوې.